### Beslutning

 Byrådet kunne ikke tiltræde forslaget i byrådets møde den 4. november 2020.

**Beslutningsforslag fra Elna Andersen**

Omhandler det gode projekt “Tættere på Familien”, der med god følgeforskning fra “MetodeCenteret”, skal indsættes i daglig drift, når pilotprojektet udløber 2021.

SverigeModellen omsat til dansk model “Tættere på Familien” tager udgangspunkt i familier med handicappede børn. Det, at møde familien hvor den er, og lave en indsatstrappe på både barnet men også familien. At man lytter til, hvad barnet siger, observerer barnet og beder familien beskrive deres behov er grundtankerne i “Tættere på Familien”.

Dette har affødt tæt og personlig kontakt mellem det administrative personale og familierne. Det har en positiv indvirkning på borgernes følelse af, at de bliver lyttet til. De bliver mødt af personale som kender til lige præcis deres familie, sagens essentielle områder samt det pågældende specialområde. Dette har bevirket færre klager, højere støttetilfredshed samt afrapportering med gode datakilder.

Så familier med fx et barn med autisme, bliver mødt af en rådgiver som ved noget om netop det område. Eller familier med børn med fysiske handicaps bliver mødt af rådgivere som kan vejlede og guide i netop det område. Det er ikke kun barnet der tages hånd om, fx en mor der er system stressramt hjælpes retur på arbejdsmarkedet og ved en fx skilsmisse og søskende der bliver påvirket tages med i samme billede. Eller at familier kan blive tryg i plej og aktivitet, så de kan komme på besøg, hos deres større børn på fx et bosted, uden at blive bekymret over rengøring, pleje og trivsel.

Feltprojekt fik afsat penge til 2021 - budgetforslaget handler om, at Tættere på Familien skal være fast et fast tilbud også efter 2021. Og allerede her i 2020 udvides projektet, så alle familier kan få gavn af det.

Ligeledes ønskes den borgerinddragende og anerkendende tilgang skal overføres til andre magistrater.

Forslag til finansiering:

1. Hvad koster et magistratsstyr? Det virket som et tungt system og giver lang behandlingstid og tager flere gang i byrådet, Vi kan så give rådmands lignende egenskaber til udvalgsformænd/-kvinder/-personer så der stadig er en bred og demokratisk styring. Jeg tænker der ligger en stor besparelse her, der kan få udløst penge til mere trivsel og velfærd?
2. Opsparinger over 5 % fjernes og går til borgerforslag.
3. Opsparingen på 10 mio. til velfærdsteknologi halveres.
4. Direktørgruppens innovationsmidler en opsparing på 5 mio. halveres
5. Nedsæt central opsparing fra 2 % til ½ % (vil give ca. 42 mio.)

### Sagens forløb

07-10-2020 Aarhus Byråd
Sagens behandling blev udsat i byrådets møde den 7. oktober 2020.
 04-11-2020 Aarhus Byråd
 Byrådet kunne ikke tiltræde forslaget i byrådets møde den 4. november 2020.